text: Hevur tú hugsjónir um skúlaskap, serliga við atliti at breiddini í miðnáms-útbúgvingum og ynskir at slóða fyri fakligari og námsfrøðiligari menning innan økið, so ert tú leiðarin, sum vit leita eftir at føra Glasir víðari fram á leið. Tú hevur nú møguleikan at bjóða teg fram til avbjóðandi leiðarastarv sum rektari á Glasi, ið hýsir bæði yrkisligum og gymnasialum miðnámsútbúgvingum, umframt hægri undirvísingarvirksemi.
text: #000000
text: Rektarin skal mynda Glasir á ein sannførandi hátt og virka fyri góðum og mennandi arbeiðs- og lestrarumhvørvi, har ymsu útbúgvingarnar fáa hóskandi og javnbjóðis umstøður at virka undir. Rektarin skal samansjóða starvsfólkahópin og tryggja gott samstarv við allar partar og skal somuleiðis virka fyri góðum samstarvi við aðrar skúlar, vinnuna, myndugleikar o.o. Saman við Depilsráðnum skal rektarin skipa karmarnar fyri yrkisfakligu útbúgvingunum og inntøkufíggjaða virkseminum í skúlanum. Rektarin skal leggja fíggjarætlan stovnsins og skipa ein skynsaman rakstur við neyvari fíggjarstýring. Rektarin setir í starv og loysir úr starvi leiðarar, lærarar og onnur starvsfólk í skúlanum.
text: #000002
text: Glasir er Føroya størsti útbúgvingarstovnur við yvir 1.500 næmingum og 250 starvsfólkum. Flestu næmingar ganga á gymnasialum miðnámi og á yrkisrættaðum námi. Harumframt bjóðar Glasir eina røð av útbúgvingum á hægri námi. Sí heimasíðu skúlans 
text: #000010